Juozapas Sanguška
Juozapas Paulinas Jonas Adomas Sanguška (lenk. Józef Paulin Sanguszko; 1740 m. birželio 20 d., Kolbušovas – 1781 m. gegužės 12 d., Krakovecas) – LDK valstybinis ir karinis veikėjas, Lietuvos dvaro maršalka (1760–1768 m.) ir Lietuvos didysis maršalka (1768–1781 m.). Kremeneco ir Čerkaso seniūnas. Kilo iš kunigaikščių Sanguškų giminės, herbo „Pogoń“. Vyresnysis Lietuvos didžiojo maršalkos ir Ostrogiškių ordinato, kunigaikščio Povilo Karolio Sanguškos sūnus iš trečios santuokos su Barbora Sanguška. Turėjo brolius: Jonušas Aleksandras Sanguška, Jonušas Modestas Sanguška ir Jeronimas Jonušas Sanguška.